ນັກຄົ້ນຄວ້າ ຜະລິດໄມ້ ທີ່ແຂງແຮງ ກວ່າເຫຼັກ
ມັນຍັງມີວຽກງານ ໃຫ້ເຮັດເພີ່ມເຕີມຢູ່ ແຕ່ທ່ານລີ ແລະ ທ່ານຮູ ເວົ້າວ່າ ມື້ໃດມື້ນຶ່ງ ໂຮງເລື່ອຍໄມ້ ອາດຖືກນຳມາທົດແທນ ໂຮງງານເຫຼັກກ້າ.
ວັດຖຸສຸດຍອດອັນໃໝ່, ທີ່ແຂງແຮງກວ່າ, ເບົາກວ່າ ແລະ ມີ ລາຄາຖືກກວ່າເຫຼັກ ໄດ້ ກຳເນີດຂຶ້ນ ຈາກຫ້ອງທົດລອງຂອງນັກວິທະຍາສາດ ມັນບໍ່ແມ່ນສານຂະໜາດນ້ອຍ ທີ່ມີເທັກໂນໂລຈີລະດັບສູງຫຼືໂລຫະຊະນິດໃໝ່ແຕ່ຢ່າງໃດ ແຕ່ມັນແມ່ນໄມ້ ນັກຂ່າວ ວີໂອເອ ສຕີຟ ບາຣາໂກນາ “Steve Baragona” ມີລາຍງານເພີ່ມເຕີມ, ເຊິ່ງພຸດທະ ສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ເອົາໄມ້ທຳມະດາ ຕື່ມສານລະລາຍ, ຄວາມຮ້ອນ ແລະ ຄວາມດັນໃສ່, ແລະ ເຈົ້າກໍຈະໄດ້ ສຸດຍອດໄມ້, ທີ່ຖືກເຮັດໃຫ້ແໜ້ນຂຶ້ນກວ່າເກົ່າເຖິງ 3 ເທົ່າ ແລະ ແຂງແຮງຂຶ້ນຕື່ມ 10 ເທື່ອ, ອີງຕາມຄຳເວົ້າຂອງທ່ານ ຫຼຽງບິງ ຮູ “Liangbing Hu” ຈາກມະຫາວິທະຍາໄລ ລັດ ແມຣີແລນ ທ່ານ ຫຼຽງບິງ ຮູ ເວົ້າວ່າ “ພວກເຮົາມີຄວາມສົນໃຈໃນການທົດແທນເຫຼັກ ແລະ ຄາບັອນ ໄຟເບີ ດ້ວຍໂຄງສ້າງທີ່ເປັນໄມ້ແຂງແກ່ນ ສະນັ້ນ, ມັນຈຶ່ງມີນໍ້າໜັກເບົາ, ແຂງແຮງ ແລະ ມີລາຄາຖືກ ” ທ່ານ ຮູ ແມ່ນກຳລັງຊອກຫາວິທີໃໝ່ ເພື່ອນຳໃຊ້ໄມ້ ທ່ານ ແລະ ເພື່ອນຮ່ວມງານຂອງ ລາວ, ທ່ານ ທັງ ລີ ໄດ້ເຮັດຖ່ານໄຟສາຍ ແລະ ໝໍ້ໄຟຈາກໄມ້ ເຂົາເຈົ້າໄດ້ເຮັດໄມ້ໃສ ທ່ານ ທັງ ລີ ໄດ້ກ່າວວ່າ “ໄມ້ໄດ້ມີຢູ່ເທິງໂລກດົນກວ່ານຶ່ງລ້ານປີແລ້ວ ແລະ ມະນຸດກໍ ໄດ້ໃຊ້ໄມ້ສຳລັບເຄື່ອງຕົກແຕ່ງບ້ານ ແລະ ການກໍ່ສ້າງ ດົນກວ່າ 10 ພັນປີ ແລະ ຍິ່ງ ທີ່ພວກເຮັດວຽກກັບວັດຖຸພວກນີ້, ພວກເຮົາກໍຮູ້ວ່າ, ພວກເຮົາຍັງບໍ່ເຄີຍໃຊ້ຄວາມສາ ມາດຂອງວັດຖຸທີ່ໜ້າມະຫັດສະຈັນນີ້ຢ່າງເຕັມທີ່ເລີຍ ” ກະແຈສຳຄັນທີ່ນຳໄປສູ່ສຸດຍອດໄມ້ນີ້, ທ່ານ ຮູ ກ່າວວ່າ, ແມ່ນການເອົາສານເຄມີ ສ່ວນນຶ່ງທີ່ເອີ້ນວ່າ ລິກນິນ ອອກ ທ່ານ ຫຼຽງບິງ ຮູ ກ່າວວ່າ “ລິກນິນ ແມ່ນຄືກັບສິ່ງເກາະຕິດທີ່ຍຶດເອົາ ທຸກໆອົງປະກອບ ໄວ້ນຳກັນໃນໄມ້ທຳມະຊາດ ໃນຂະບວນການຂອງພວກເຮົາ, ພວກເຮົາໄດ້ຄົ້ນພົບວ່າ ການທີ່ຈະສາມາດເຮັດໃຫ້ໄມ້ໜາແໜ້ນຂຶ້ນຢ່າງເຕັມທີ່ນັ້ນ, ພວກເຮົາຕ້ອງໄດ້ເອົາສິ່ງ ເກາະຕິດພວກນີ້ອອກ ” ໂດຍການເອົາລິກນິນປະມານເຄິ່ງອອກດ້ວຍສານເຄມີຕ່າງໆ ແລະກົດໄມ້ໄວ້ເຖິງວັນ ຫຼືປະມານນັ້ນ, ເຂົາເຈົ້າເວົ້າວ່າມັນແຂງແຮງ ແລະ ເບົາພໍທີ່ຈະສ້າງລົດ, ເຮືອບິນ, ໃບ ພັດ ແລະ ສິ່ງອື່ນໆກັບມັນ ມັນຍັງມີວຽກງານໃຫ້ເຮັດເພີ່ມເຕີມຢູ່, ແຕ່ທ່ານ ລີ ແລະ ທ່ານ ຮູ ເວົ້າວ່າມື້ໃດມື້ນຶ່ງ ໂຮງເລື່ອຍໄມ້ ອາດຖືກນຳມາທົດແທນໂຮງງານເຫຼັກກ້າ Take regular wood